El Xàtiva Voleibol cau contra el Universitat Politècnica de València en partit de pretemporada
El CV Xàtiva va perdre contra el UPV
Dissabte es va disputar al Pavelló de Xàtiva el partit de pretemporada entre la Universitat Politècnica de València i el Xàtiva Voleibol, encontre en el que van vèncer els universitaris per 3-1 i en que els universitaris van posar de manifest la superioritat de l’equip de la capital. Cal recordar que la UPV milita en una categoria superior com és la Superliga-2, i que l’objectiu del partit era la preparació dels xativins de cara a l’inici de la Lliga Nacional que tindrà lloc a Altea el diumenge dia 14 d’octubre.
De nou Lucca Cappelli va utilitzar rotacions amb tots els jugadors disponibles, i es van poder apreciar jugades emocionants i disputades amb les quals el nombrós públic assistent va gaudir. Tant les jugades d’atac com el treball en bloqueig dels dos equips va resultar ser molt exigent.
La pròxima cita serà este dissabte 6 d’octubre al Pavelló Municipal Voleibol Xàtiva, a les 17,30h s’enfrontaran el Xàtiva Voleibol i l’Ontinyent (1a Autonòmica Sènior Masuclina); i a les 19h Xàtiva Voleibol-CV València (partit de pretemporada de Lliga Nacional). Diumenge 7 d’octubre es viatjarà a Gandia on a les 12h es jugarà contra el Gandia (1a Autonòmica Juvenil Masulina).
Jornada d’entrenadors
D’una altra banda, el mateix dissabte en una maratoniana sessió de matí i vesprada que va acabar pocs minuts abans de començar el partit, es va celebrar una jornada de formació per a entrenadors del Club Voleibol Xàtiva en la qual van participar 20 entrenadors titulats pertanyents a tots els sectors del club. La sessió va estar a càrrec de ponents distingits en el món del voleibol, destacant la presència de Venancio Costa, una autoritat en la matèria, ex jugador que ha sigut 400 vegades internacional i que compta entre els els seus èxits l’únic campionat d’Europa en 2007 que té la Selecció Espanyola Absoluta masculina com a segon seleccionador.
Després del primer contacte de portes obertes que va tenir lloc en Xàtiva en el mes de juny amb el propi Venancio Costa, esta vegada es va acordar una jornada més especifica per a entrenadors. Un aspecte que el club considera prioritari en el qual el club està bolcant molts esforços, amb l’objectiu que els tècnics cresquen en qualitat, la qual cosa de ben segur redundarà en benefici dels jugadors.
Estes jornades continuaran en els pròxims mesos abastant tota la temporada, es realitzaran diverses jornades enfocant l’activitat cap a temes cada vegada més específics de tipus monogràfic, que permetran tractar els aspectes tècnics i psicològics més importants del voleibol.
Delicado portarretrato con tela
El centro aragonés monta una exposición de indumentaria